**ÜGYMENETLEÍRÁS IPARI TEVÉKENYSÉG BEJELENTÉSÉHEZ ÉS TELEPENGEDÉLY KIADÁSÁHOZ, MÓDOSÍTÁSÁHOZ**

***Ügyintéző, hivatali elérhetőség:***

Ügyintézés helye: Nyírbátor, Szabadság tér 7.

**Vassné Dobos Katalin**

Tel.: (42) 281-042/136 mell.

E-mail: vassne.kati@nyirbator.hu

**Ügyfélfogadás rendje:**

hétfő: 8.00-12.00; 13,00-17.00 h
csütörtök: 8.00-12.00; 13,00-16.00 h

**Illetékesség:**
Nyírbátor város közigazgatási területe

**A bejelentésköteles és a telepengedély-köteles ipari tevékenységek**

A jogszabály meghatározza a telepengedély-köteles és a bejelentéshez kötött ipari tevékenységeket. Bejelentéshez kötött tevékenység esetén az adott tevékenység a szándék bejelentését követően végezhető, telepengedély-köteles tevékenység csak telepengedély birtokában kezdhető meg.

**A kérelemhez mellékelni kell:**

- igazolást az egyéni vállalkozó nyilvántartásáról vagy vállalkozói igazolványt,

- gazdasági társaságok esetében cégkivonatot / végzést  és aláírási címpéldányt

- a telep helyszínrajzát;

- nem a kérelmező tulajdonában lévő ingatlan esetében az ingatlan használatának jogcímére vonatkozó igazoló okiratot (a tulajdoni lap kivételével);

- haszonélvezet esetében – ha nem a tulajdonos, vagy a haszonélvező a kérelmező – a haszonélvező hozzájárulását igazoló okiratot;

- közös tulajdonban álló ingatlan esetében, ha nem a tulajdonostársak közössége a kérelmező, a tulajdonostársak hozzájárulását igazoló okiratot,

- az eljáráshoz szükséges igazgatási szolgáltatási díj befizetéséről szóló feladóvevényt, engedélyezési eljárás esetén igazolást a szakhatósági díjak befizetéséről

- képviseleti eljárás esetén meghatalmazást

- telepengedélyezési eljárás esetén a környezetvédelmi tervfejezetet

**Az ügyintézés díja:**

**Bejelentés köteles** tevékenység esetén: **3000**,- Ft,

**Telepengedély köteles** tevékenység estén: **5.000,- Ft,**

amit átutalással kell teljesíteni a Nyírbátori Polgármesteri Hivatal OTP Banknál vezetett **11744058-15731869-00000000 számú számlájára**.(megjegyzés rovatban fel kell tüntetni a kérelem benyújtójának nevét, címét, és az ügy tárgyát)

**Engedélyezési eljárás menete:**

**Bejelentéshez kötött tevékenység esetében**

Bejelentés-köteles tevékenység esetében a jegyző haladéktalanul köteles meggyőződni arról, hogy a helyi építési szabályzat, illetve annak hiányában az épített környezet alakításáról és védelméről szóló 1997. évi LXXVIII. törvény 18. § (2) bekezdése szerint a kérelemben feltüntetett telepen az adott tevékenység végezhető-e.

Amennyiben a bejelentés köteles ipari tevékenység az építésügyi szabályok szerint végezhető, a jegyző a telepet haladéktalanul nyilvántartásba veszi és az interneten közzéteszi.

Amennyiben a jegyző azt állapítja meg, hogy az építésügyi szabályok szerint a kérelmezett tevékenység a telepen nem végezhető, az ipari tevékenység végzését megtiltja és a telepet bezáratja.

**Telepengedély-köteles tevékenység esetében**

A jegyző a telepengedély iránti kérelem elbírálása során köteles meggyőződni arról, hogy a helyi építési szabályzat, illetve annak hiányában az épített környezet alakításáról és védelméről szóló 1997. évi LXXVIII. törvény 18. § (2) bekezdése szerint a kérelemben feltüntetett telepen az adott tevékenység végezhető-e.

A telepengedélyezési eljárásban ügyfélnek minősül a teleppel közvetlenül szomszédos, a teleppel közös határvonalú, telekhatárú ingatlan tulajdonosa, társasház esetében a közös képviselő vagy az intézőbizottság elnöke, lakásszövetkezet esetében az elnök.

Az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendeletben meghatározott **az ügyfélnek az eljárás megindítása előtt benyújtott kérelmére a telepengedélyezési eljárás tekintetében szakhatóságként kijelölt hatóság 6 hónapig felhasználható, előzetes szakhatósági állásfoglalást ad ki.**

Az előzetes szakhatósági állásfoglalás hiányában az eljárás során a jegyző beszerzi a fenti kormányrendelet 1. mellékletében megjelölt szakhatóságok állásfoglalását.

A szakhatósági állásfoglalás alapján, amennyiben a kérelmezett telepengedély köteles tevékenység végezhető a telepen, a jegyző  a telepengedély megadásával egyidejűleg a telepet nyilvántartásba veszi és az interneten közzéteszi.

Amennyiben a telepen végezni kívánt telepengedély köteles tevékenység - a szakhatósági állásfoglalás alapján - nem végezhető, a jegyző a kérelem elutasításáról rendelkezik.

**Adatváltozás**

Az ipari tevékenység végzője a telepengedély megadását, illetve a bejelentést követően a nyilvántartásban szereplő adatokban bekövetkezett változást - az ipari tevékenység változtatását ide nem értve - haladéktalanul, írásban köteles bejelenteni a jegyzőnek.

A jegyző az adatváltozást a nyilvántartásba bejegyzi. Telepengedély-köteles tevékenység esetében a jegyző a nyilvántartásba való bejegyzést követően, a korábban kiadott telepengedély bevonásával egyidejűleg a módosított adatoknak megfelelő telepengedélyt ad ki.

A telep használatára jogosult személyében történő változás esetén a változást, annak megfelelő igazolása mellett az új jogosult köteles bejelenteni.

A telepen folytatott ipari tevékenység változása esetén az új tevékenység tekintetében az eljáró hatóság engedélyezési eljárás folytat le.

**Megszűnés**

A tevékenység megszüntetését az ipari tevékenység végzője köteles a megszűnést követően haladéktalanul bejelenteni és telepengedély-köteles tevékenység esetében a telepengedélyt leadni.

**Eljárási határidő:**

Bejelentés esetében **8 nap**, az engedélyezés eljárás során **30 nap**, melyekbe nem tartozik bele az eljárás felfüggesztésének, szünetelésének és *-* ha függő hatályú döntés meghozatalának nincs helye - az ügyfél mulasztásának vagy késedelmének időtartama.

 Ha az ügyfél nemért egyet a hatóság döntésével, a döntés ellen fellebbezhet. Fellebbezni csak a megtámadott döntésre vonatkozóan, tartalmilag azzal közvetlenül összefüggő okból, illetve csak a döntésből közvetlenül adódó jog- vagy érdeksérelemre hivatkozva lehet. A fellebbezést indokolni kell. A fellebbezésben csak olyan új tényre lehet hivatkozni, amelyről az elsőfokú eljárásban az ügyfélnek nem volt tudomása, vagy arra önhibáján kívül eső ok miatt nem hivatkozott. A fellebbezést a döntés közlésétől számított **15 napon** belül az azt meghozó hatóságnál lehet előterjeszteni.

**Kérelem**

A természetes személy ügyfélnek a jogszabály lehetőséget biztosít az elektronikus ügyintézésre, addig a **gazdálkodó szervezetek** az E-ügyintézési tv. 2. § (1) bekezdése szerinti ügyek tekintetében elektronikus ügyintézésre **kötelesek.**

Az ipari tevékenység bejelentése, illetve engedélyezése kérelemre indul. A kérelem benyújtható a <https://ohp.asp.lgov.hu> oldalon. Itt megjelenik az Önkormányzati Hivatali Portál, ahol az ügyintézés megkezdéséhez ki kell választani azt az önkormányzatot, ahol ügyet kíván indítani.

A Nyírbátori Polgármesteri Hivatal hivatali kapus elérhetősége:

KRID: 203172118 Rövid név: NYBATORPH

**Letölthető nyomtatványok:**

* [Bejelentés ipari tevékenység megkezdéséről](http://ugyintezes.debrecen.hu/upload/File/Ugyintezes/papiralapu/igazgatas/2013/telepengedely/bejelentes_megkezdesrol2013.doc)
* [Telepengedély iránti kérelem,](http://ugyintezes.debrecen.hu/upload/File/Ugyintezes/papiralapu/igazgatas/2013/telepengedely/kerelem_telepeng2013.doc)
* [Bejelentés ipari tevékenység megszűnéséről](http://ugyintezes.debrecen.hu/upload/File/Ugyintezes/papiralapu/igazgatas/2013/telepengedely/bejelentes_megszunesrol2013.doc)



**Vonatkozó jogszabályok:**

-2016. évi CL. törvény az általános közigazgatási rendtartásról

-57/2013. (II:27.) Korm. rendelet a telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól,

-35/1999. (X. 13.) BM rendelet a telepengedélyezési eljárásért fizetendő igazgatási szolgáltatás díjáról,

-1990. évi XCIII. évi törvény az illetékekről,

- 531/2017. (XII. 29.) Korm. rendeletben az egyes közérdeken alapuló kényszerítő indok alapján eljáró szakhatóságok kijelöléséről,

-89/1988. (XII. 20.) MT. rendelet a közúti közlekedési szolgáltatásokról és a közúti járművek üzemben tartásáról,

-2009. évi LXXVI. törvény a szolgáltatási tevékenység megkezdésének és folytatásának általános szabályairól

**Az ipari tevékenység végzésével kapcsolatos egyéb tudnivalók**

- Az ipari tevékenység végzője, illetve alkalmazottja ellenőrzéskor **eredeti okirattal vagy másolattal köteles igazolni, hogy eleget tett** az ipari tevékenységre vonatkozó **bejelentési kötelezettségének**, illetve **rendelkezik telepengedéllyel**, továbbá megfelel a külön jogszabályban meghatározott feltételeknek.

- Abban az esetben, ha az ipari tevékenység folytatója a tevékenységére vonatkozó **jogszabályi előírásoknak nem tesz eleget**, vagy telepe a hatályos jogszabályi, valamint az engedély alapját képező feltételeknek nem felel meg, és felszólítás ellenére sem teszi meg a szükséges intézkedéseket, a jegyző hivatalból vagy a vonatkozó jogszabályi előírások megtartásának ellenőrzésére egyébként jogosult más hatóság kezdeményezésére, az észlelt hiányosságok **megszüntetéséig, de legfeljebb 90 napra**, a tevékenység telephelyen történő gyakorlását **felfüggesztheti**, valamint a napi üzemeltetési, nyitvatartási időtartam meghatározásával vagy más módon **korlátozhatja**, vagy a telepet ideiglenesen **bezárathatja.**